CELEX: 52016PC0459
Language: et
Date: 2016-07-13
Title: Ettepanek: NÕUKOGU RAKENDUSOTSUS, millega muudetakse otsust 2014/170/EL, et kustutada Guinea Vabariik ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirjast

EUROOPA KOMISJON
            Brüssel,13.7.2016
            COM(2016) 459 final
            2016/0219(NLE)
            Ettepanek:
            NÕUKOGU RAKENDUSOTSUS,
            millega muudetakse otsust 2014/170/EL, et kustutada Guinea Vabariik ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirjast
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Käesolev ettepanek on seotud nõukogu 29. septembri 2008. aasta määruse (EÜ) nr 1005/2008 (millega luuakse ühenduse süsteem ebaseadusliku, teatamata ja reguleerimata kalapüügi (ETR-kalapüük) vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999; edaspidi „ETR-kalapüügi määrus“)
                  1
                kohaldamisega.
            
            
               Käesolev ettepanek on seotud ETR-kalapüügi määrusega ning selles on lähtutud uurimisest ja dialoogist, mis on toimunud kooskõlas nimetatud määruses sätestatud sisuliste ja menetlusnõuetega. Määrusega on muu hulgas ette nähtud, et kõik riigid peaksid täitma lipu-, sadama-, rannikuäärse või turustusriigina neile rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
            
               Komisjon teatas 15. novembri 2012. aasta otsusega kaheksale kolmandale riigile (Belize, Kambodža Kuningriik, Fidži Vabariik, Guinea Vabariik, Panama Vabariik, Sri Lanka Demokraatlik Sotsialistlik Vabariik, Togo Vabariik ja Vanuatu Vabariik), et ta kaalus võimalust liigitada need riigid koostööd mittetegevateks kolmandateks riikideks kooskõlas ETR-kalapüügi määrusega. 
            
            
               Komisjon algatas nende kaheksa riigi suhtes demaršid. Nimetatud demaršid sisaldasid muu hulgas nende demaršide põhjendust ning nendega nähti riikidele ette võimalus vastata ja selline liigitus ümber lükata, õigus paluda ja esitada lisateavet ning esitada olukorra parandamiseks tegevuskavad; neile võimaldati ka piisav aeg vastamiseks ja mõistlik ajavahemik olukorra parandamiseks. 
            
            
               Komisjon liigitas 26. novembri 2013. aasta rakendusotsusega Guinea Vabariigi (edaspidi „Guinea“) koostööd mittetegevaks kolmandaks riigiks kooskõlas ETR-kalapüügi määrusega.
            
            
               24. märtsil 2014 võttis nõukogu rakendusotsusega vastu ETR-kalapüügi vastases võitluses koostööd mittetegevate kolmandate riikide nimekirja, milles oli nimetatud ka Guinea. 
            
            
               Lisatud nõukogu rakendusotsuse ettepanek põhineb järeldustel, mis kinnitavad, et Guinea on tõendanud, et tema nimekirja kandmise tinginud olukord on lahendatud ning riik on võtnud konkreetseid meetmeid, millega suudetakse saavutada olukorra püsiv paranemine. 
            
            
               Seepärast tehakse ettepanek, et nõukogu võtaks vastu lisatud otsuse ettepaneku.
            
            
               •Kooskõla poliitikavaldkonnas praegu kehtivate sätetega
            
            
               Komisjon liigitas Guinea esialgselt koostööd mittetegevaks kolmandaks riigiks komisjoni 15. novembri 2012. aasta otsusega, millega teatatakse kolmandatest riikidest, kelle puhul komisjon leiab, et vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks, võidakse see riik liigitada koostööd mittetegevaks kolmandaks riigiks (ELT C 354, 17.11.2012, lk 1–47).
            
            
               Komisjon liigitas Guinea koostööd mittetegevaks kolmandaks riigiks komisjoni 26. novembri 2013. aasta rakendusotsusega, millega määratakse kindlaks kolmandad riigid, keda komisjon loeb koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT C 346, 27.11.2013, lk 2–25).
            
            
               Nõukogu lisas Guinea koostööd mittetegevate kolmandate riikide nimekirja nõukogu 24. märtsi 2014. aasta rakendusotsusega, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 91, 27.3.2014, lk 43–47).
            
            
               •Kooskõla muude liidu tegevuspõhimõtetega
            
            
               
                  Ei ole asjakohane.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
         
         
            
               Nõukogu 29. septembri 2008. aasta määrus (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks.
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse Euroopa Liidu ainupädevusse kuuluvas valdkonnas. Subsidiaarsuse põhimõtet seepärast ei kohaldata.
            
            
               •Proportsionaalsus
            
            
               Ettepanek on proportsionaalsuse põhimõttega kooskõlas järgmistel põhjustel.
            
            
               Meetme vormi on kirjeldatud ETR-kalapüügi määruses ja see ei võimalda teha otsuseid liikmesriikide tasandil.
            
            
               Ei kohaldata nõuet, et liidu, liikmesriikide valitsuste, piirkondlike ja kohalike asutuste, ettevõtjate ja kodanike rahaline ja halduskoormus peab olema võimalikult väike ja proportsionaalne ettepaneku eesmärgiga.
            
            
               •Vahendi valik
            
            
               Kavandatud õigusakt: otsus.
            
            
               Muud vahendid ei oleks asjakohased, sest ETR-kalapüügi määrusega ei ole ette nähtud muid võimalusi.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei ole asjakohane.
               
            
            
               •Konsulteerimine sidusrühmadega
            
            
               
                  Menetlusega seotud huvitatud isikutel on uurimise ja dialoogi ajal olnud võimalus kaitsta oma huve ETR-kalapüügi määruses sätestatud korras. 
               
            
            
               •Eksperdiarvamuste kogumine ja kasutamine
            
            
               
                  Välisekspertide arvamusi ei olnud vaja kasutada.
               
            
            
               •Mõjuhinnang
            
            
               
                  Käesolev ettepanek tuleneb ETR-kalapüügi määruse rakendamisest.
               
               
                  Kõnealuse määrusega ei ole ette nähtud üldist mõjuhindamist, kuid selles on sätestatud põhjalik loetelu tingimustest, mida tuleb hinnata. 
               
            
         
         
            
               •Õigusnormide toimivus ja lihtsustamine
            
            
               
                  Ei ole asjakohane. 
               
            
            
               •Põhiõigused
            
            
               
                  Ei ole asjakohane. 
               
               
                   4.
                        MÕJU EELARVELE
               
               
                  Ettepanek ei mõjuta ELi eelarvet.
               
            
            
               5.MUUD KÜSIMUSED
            
            
               •Rakenduskavad ning järelevalve, hindamise ja aruandluse kord
            
            
               
                  Ei kohaldata, kuna ettepanek jõustub järgmisel päeval pärast selle avaldamist. 
               
            
            
               •Selgitavad dokumendid (direktiivide puhul)
            
            
               
                  Ei ole asjakohane.
               
            
            
               •Ettepaneku sätete üksikasjalik selgitus
            
            
               
                  Ettepanekuga muudetakse nõukogu kehtestatud ja nõukogu otsuse 2014/170/EL lisas sätestatud ETR-kalapüügi vastases võitluses koostööd mittetegevate kolmandate riikide nimekirja.
               
            
            
               2016/0219 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega muudetakse otsust 2014/170/EL, et kustutada Guinea Vabariik ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirjast
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu määrust (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999,
                  2
                eriti selle artikli 34 lõiget 1,
            
         
         
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Määrusega (EÜ) nr 1005/2008 (edaspidi „ETR-kalapüügi määrus“) on kehtestatud liidu süsteem ebaseadusliku, teatamata ja reguleerimata kalapüügi (edaspidi ETR-kalapüük“) vältimiseks, ärahoidmiseks ja lõpetamiseks.
            
            
               (2)ETR-kalapüügi määruse VI peatükis on sätestatud ETR-kalapüügi vastases võitluses koostööd mittetegevate kolmandate riikide kindlaksmääramise ja selliste riikide nimekirja koostamise menetlus.
            
            
               (3) Komisjon esitas 15. novembri 2012. aasta otsuses
                  3
                sellise võimaliku liigitamise aluseks olevad olulised faktid ja kaalutlused ning nimetas kaheksa kolmandat riiki, sealhulgas Guinea Vabariigi (edaspidi „Guinea“), kes on komisjoni hinnangul ETR-kalapüügi vastase võitluse valdkonnas koostööd mittetegevad kolmandad riigid.
            
            
               (4)26. novembri 2013. aasta rakendusotsusega
                  4
                liigitas komisjon Guinea ETR-kalapüügi vastases võitluses koostööd mittetegevaks kolmandaks riigiks. Kõnealuses otsuses esitas komisjon põhjused, mille tõttu ta leidis, et kõnealune riik ei täida lipu-, sadama-, rannikuäärse või turustusriigina talle rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
            
               (5)Rakendusotsusega 2014/170/EL
                  5
                võttis nõukogu vastu koostööd mittetegevate kolmandate riikide nimekirja, milles oli nimetatud ka Guinea.
            
            
               (6)ETR-kalapüügi vastases võitluses koostööd mittetegevate kolmandate riikide nimekiri on sätestatud nõukogu rakendusotsuse 2014/170/EL lisas. 
            
            
               (7)Pärast Guinea kõnealusesse nimekirja kandmist on Guinea püüdnud parandada tema nimekirja kandmise tinginud olukorda ja võtta konkreetseid meetmeid, et kõrvaldada väljaselgitatud puudused.
            
            
               (8)Komisjoni saadud teabe põhjal tundub, et Guinea on täitnud rahvusvahelisest õigusest tulenevad kohustused ja võtnud vastu piisava õigusraamistiku, et võidelda ETR-kalapüügi vastu. Riik on loonud hoiatava karistussüsteemi. Lisaks on Guinea loonud pädeva ja tõhusa järelvalve ja kontrollisüsteemi, töötanud välja riikliku inspekteerimiskava, võtnud kasutusele õhuseire ja varustanud oma kalapüügiseirekeskuse täielikult toimiva laevaseiresüsteemiga. Guinea on läbi vaadanud ka riiklikud registreerimis- ja litsentsisüsteemid ning kehtestanud tehnilised, kaitse- ja majandamismeetmed, et tagada mõistlik tasakaal välja antud kalapüügilitsentside, olemasolevate ressursside ning kontrolli- ja jõustamisvahendite vahel. Guinea on taas liitunud piirkondlike kalandusorganisatsioonidega, täidab paremini rahvusvahelisi kohustusi, sh neid, mis tulenevad osutatud organisatsioonide soovitustest ja resolutsioonidest, ning on võtnud asjakohased meetmed ETR-kalapüügiga tegelevate Guinea laevade suhtes, mis on kantud osutatud organisatsioonide koostatud nimekirja.
            
            
               (9)Samuti tundub, et võetud meetmetega suudab Guinea tagada rahvusvahelisest õigusest, eelkõige ÜRO mereõiguse konventsiooni (UNCLOS) artiklitest 61, 62, 94, 117 ja 118 ning ÜRO kalavarude kaitse rakenduskokkuleppe (UNFSA) artiklitest 18, 19 ja 20 tulenevate kohustuste täitmise. 
            
            
               (10)Seega võib järeldada, et Guinea nimekirja kandmise tinginud olukord on lahendatud ning et riik on võtnud konkreetseid meetmeid, millega suudetakse saavutada olukorra püsiv paranemine. 
            
            
               (11)Seetõttu tuleks muuta nõukogu rakendusotsust 2014/170/EL, et kustutada Guinea ETR-kalapüügi vastases võitluses koostööd mittetegevate kolmandate riikide nimekirjast. 
            
            
               (12)Nõukogu käesoleva otsusega ei välistata edasisi samme, mida liit võib võtta kooskõlas ETR-kalapüügi määrusega, kui faktidest ilmneb, et Guinea ei täida lipu-, sadama-, rannikuäärse või turustusriigina talle rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
            
               (13)Arvestades koostööd mittetegevate kolmandate riikide nimekirja kandmise tagajärgi on asjakohane, et Guinea sellest nimekirjast kustutamine jõustub viivitamata, 
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Nõukogu rakendusotsuse 2014/170/EL lisa asendatakse käesoleva otsuse lisaga.
            
            
               Artikkel 2
            
            
               Käesolev otsus jõustub järgmisel päeval pärast selle avaldamist Euroopa Liidu Teatajas.
            
         
         
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 286, 29.10.2008, lk 1.
               
               
                  
                     (2)
                  ELT L 286, 29.10.2008, lk 1.
               
               
                  
                     (3)
                  Komisjoni 15. novembri 2012. aasta otsus, millega teatatakse kolmandatest riikidest, kelle puhul komisjon leiab, et vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks, võidakse see riik liigitada koostööd mittetegevaks kolmandaks riigiks
                     (ELT C 354, 17.11.2012, lk 1).
               
               
                  
                     (4)
                  Komisjoni rakendusotsus, 26. november 2013, millega määratakse kindlaks kolmandad riigid, keda komisjon loeb koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT C 346, 27.11.2013, lk 2–25).
               
               
                  
                     (5)
                  Nõukogu 24. märtsi 2014. aasta rakendusotsus 2014/170/EL, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 91, 27.3.2014, lk 43).
               
            
      
    ---documentbreak--- 
      
         
               EUROOPA KOMISJON
            Brüssel,13.7.2016
            COM(2016) 459 final
            LISA
            järgmise dokumendi juurde:
            Ettepanek: NÕUKOGU RAKENDUSOTSUS,
            millega muudetakse otsust 2014/170/EL, et kustutada Guinea Vabariik ETR-kalapüügi vastases võitluses koostööd mittetegevate kolmandate riikide nimekirjastEbaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri
            
               
         
         
            
            
            
               Ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri
            
            
            
            
            
            
            
            
            
            
            
               Kambodža Kuningriik